stanford-oval/wikipedia huggingface dataset:
Virgil Thomson
Elämä ja ura

Thomson varttui Missourissa ja otti myöhemmin sävellyksiinsä vaikutteita alueen kansanmusiikista, virsistä ja tanssimusiikista. Hän otti lapsena satunnaisia pianotunteja ja opiskeli myös urkujensoittoa. 12-vuotiaana hän alkoi säestää mykkäelokuvia pianolla elokuvateattereissa ja soittaa urkuja kirkoissa. 1910-luvun lopulla hän pääsi mormonikirkon stipendillä opiskelemaan musiikkia itärannikon Harvardin yliopistoon, jossa hänen opettajiaan olivat Archibald T. Davison ja Edward Burlingame Hill. Thomson tutki erityisesti Erik Satien musiikkia, joka vaikutti vahvasti hänen omaankin sävelkieleensä.
Vuonna 1921 Thomson sai John Knowles Painen mukaan nimetyn stipendin Pariisiin, jossa hän opiskeli urkujensoittoa ja kontrapunktia Nadia Boulangerin johdolla. Hän alkoi raportoida Pariisin musiikkielämästä kotimaansa Boston Transcript -lehteen ja vaikutti näin merkittävästi muun muassa Serge Koussevitzkyn nimittämiseen Bostonin sinfoniaorkesterin musiikilliseksi johtajaksi 1924. Samoihin aikoihin Thomson palasi pariksi vuodeksi Yhdysvaltoihin hoitaakseen bachelor-tutkintonsa Harvardissa loppuun ja toimiakseen Bostonin King’s Chapel -kirkon urkurina. Hän palasi Pariisiin ja aloitti oopperayhteistyön Gertrude Steinin kanssa. Thomsonista tuli merkittävä henkilö 1920- ja 1930-luvun Pariisin kansainvälisissä kulttuuripiireissä.
Vuonna 1940 Virgil Thomson muutti takaisin Yhdysvaltoihin, jossa hänet nimitettiin New York Herald Tribune -sanomalehden musiikkikriitikoksi. Hän asettui asumaan taiteilijoiden suosiman Hotel Chelsean suureen huoneistoon, jossa järjestetyistä päivällisjuhlista tuli New Yorkin kulttuuripiirien suosimia. Hän muodosti tiiviin yhteistyön säveltäjien Leonard Bernstein, Aaron Copland, Ned Rorem ja Paul Bowles kanssa; miehiä yhdisti samanlaisten musiikki-ihanteiden lisäksi homoseksuaalisuus.
Palkintoja ja tunnustuksia

Pulitzer-palkinnon lisäksi Virgil Thomson sai urastaan muun muassa National Medal of Arts -palkinnon 1988, American Academy and Institute of Arts and Letters -kultamitalin, Kennedy Center Honors -palkinnon 1983, Brandeis-palkinnon sekä National Book Circlen ja National Music Councilin palkinnot. Hänet nimitettiin 20 kertaa kunniatohtoriksi.
Aiheesta muualla

Virgil Thomson Internet Movie Databasessa. (englanniksi)
Haastattelu vuodelta 1985 (englanniksi)
Konttikurottaja

Konttikurottaja
Konttikurottaja on konttien käsittelyyn tarkoitettu työkone. Konttikurottajia käytetään etenkin satamissa ja konttiterminaaleissa konttien nosteluun ja siirtelyyn kuljetusvälineiden ja varastoalueiden välillä.
Cargotec on merkittävä konttikurottajien valmistaja Kalmar-brändillään.
Kiinanlehtikuusi

| Kiinanlehtikuusi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Lehtikuuset Larix
Laji::  potaninii
Kaksiosainen nimi
 Larix potaninii  Batalin 1894 
Katso myös
   Kiinanlehtikuusi Wikispeciesissä   Kiinanlehtikuusi Commonsissa 
Infobox OKNimi-testi OKIUCN-testi OK: 
Kiinanlehtikuusi (Larix potaninii) on lehtikuusiin kuuluva puulaji. Sitä tavataan Kiinassa ja Nepalissa.
Kiinanlehtikuusi voi kasvaa jopa 50 metriä korkeaksi. Latvus on kartiomainen, oksat kasvavat vaakasuoraan. Neulaset ovat 12–35 mm pitkiä. Kävyt ovat lieriömäisiä tai munanmuotoisia, valmiina 2,5–7,5 × 1,5–3,5 cm, aluksi punaisia tai violetteja, ja muuttuvat kypsyessään syvän violeteiksi ja siitä harmaanruskeiksi.
Aiheesta muualla

Kassu – Kasvien suomenkieliset nimet: Kiinanlehtikuusi (Larix potaninii)
Flora of China: Larix potaninii (englanniksi)
Kiertäväputkinen konetuliase

Seitsemänputkinen 30 mm kiertäväputkinen GAU-8 Avenger konetykki kiinnitettynä A-10 Thunderbolt II maataistelukoneeseen
Neljä kappaletta neuvostoliittolaisia/venäläisiä kiertäväputkisia aseita järjestettynä pienimmästä kaliiperista suurimpaan kuvan vasemmasta reunasta alkaen:  GŠG-7,62, GŠ-6-23, GŠ-6-30, AK-630
Kiertäväputkinen konetuliase käyttää Gatling-tyyppistä keskusakselin ympäri kiertävää useamman piipun yhdistelmää, jotka ulkoisella voimanlähteellä keskusakselin ympäri pyöriessään vuorollaan lataantuvat yhteisestä patruunan syöttölaitteesta, laukeavat laukaisukohtaan tullessaan ja poistavat hylsyn. Mekanismi on alkujaan ollut käsikampi, myöhemmin tyypillisesti sähkömoottori, vaikkakin sisäisesti kaasutoimisia (Grjazev-Šipunov GŠ-6-23) malleja on myös kehitetty.
Konetuliaseen tulinopeutta ja sarjatulen kokonaiskestoa rajoittaa tyypillisesti piipun liiallinen lämpeneminen käytössä. Kiertäväputkinen konetuliase mahdollistaa yksipiippuista huomattavasti suuremman tulinopeuden, koska aseen tulinopeus jakautuu useammalle piipulle.
Kiertäväputkisia konekivääreitä

Gatling
M134 Minigun
XM214
Kiertäväputkisia konetykkejä

GAU-8 Avenger
GAU-12 Equalizer
M61 Vulcan
Kiislat

| Kiislat |
| --- | --- |
 Pohjankiisla (Uria lomvia)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Ruokit Alcidae
Suku::  Kiislat Uria  Brisson, 1760
Katso myös
   Kiislat Wikispeciesissä   Kiislat Commonsissa 
Infobox OKNimi-testi OK: 
Kiislat (Uria) on ruokkien heimoon kuuluva rantalintusuku. Kiisloja esiintyy pohjoisella pallonpuoliskolla sekä Tyynenmeren että Atlantin pohjoisosissa. Sukuun kuuluu BirdLifen mukaan kaksi lajia: etelänkiisla (Uria aalge) ja pohjankiisla (Uria lomvia).
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Uria (englanniksi)
Kevät (Lasten hautausmaan albumi)

| Kevät Lasten hautausmaa |
| --- | --- | --- |

Studioalbumin tiedot
 Äänitetty : Petrax Studiot, Hollola
 Julkaistu: 11. helmikuuta 2022
 Kesto: 36.34
 Levy-yhtiö: Svart
Listasijoitukset
  2. (albumilista)    2. (fyysinen albumilista)
Lasten hautausmaan muut julkaisut
| IV 2020 | Kevät 2022 |   |
Kevät  on suomalaisen rockyhtyeen Lasten hautausmaan viides studioalbumi, joka julkaistiin 11. helmikuuta 2022 Svart Recordsin kautta.
Kappaleet

Lumiukko – 4.15
Pilvipoutaa – 4.17
Ajokoira – 3.57
Koti – 4.52
Puiset nuket – 4.21
Suovilla – 4.17
Unen musta – 3.41
Laatikko – 2.42
Ratapiha – 4.09
Arvostelut

Imperiumi: 8½/10
Kaaoszine:
Noise.fi:
Soundi:
Kontti (täsmennyssivu)

Kontti voi tarkoittaa ainakin seuraavia asioita:
kontti, yleensä metallista valmistettu kuljetussäiliö
kontti, niin sanotun ruotsalaisen kattotuolin selkäpuun ja jalasorren välissä oleva tukipuu
kontti, yleensä tuohesta tehty kantoväline, tuohireppu
kontti, jalan nimitys länsimurteella
Kontti-kierrätystavaratalo, Suomen Punaisen Ristin ylläpitämä kierrätystavaratalo
Kenny Acheson

| Kenny Acheson> Henkilötiedot |
| --- | --- |
Koko nimi:  Kenneth Henry Acheson
Kansalaisuus:   Yhdistynyt kuningaskunta
Formula 1 -ura
Aktiivivuodet:  1983, 1985
Talli(t):  RAM
Kilpailuja:  10 (3 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian GP 1983
Viimeinen kilpailu:  Italian GP 1985
Kenneth Henry ”Kenny” Acheson (s. 27. marraskuuta 1957 Cookstown, Pohjois-Irlanti) on entinen brittiläinen Formula 1 -kuljettaja. Hänen paras sijoituksensa on kahdestoista Etelä-Afrikan GP:ssä 1983 oltuaan kuusi kierrosta jäljessä kärjestä.
Ura > Alkuvaiheet

Acheson aloitti kilpailijan uransa ajamalla isänsä kilpa-autoja sekä Britannian pikkuformulasarjoissa, joissa hän menestyi hyvin. Vuoden 1978 lopussa hänet palkittiin lahjakkaana tulevaisuuden kuljettajalupauksena Grovewood-palkinnolla. Hän voitti Formula Ford -sarjan mestaruuden kolmesti ja kilpaili myös Formula 3 ja Formula 2 -sarjoissa, kunnes hänen jalkansa murtuivat Formula 2 -sarjassa.
Ura > Formula 1

Acheson debytoi F1-sarjassa kaudella 1983 RAM-tallin autolla Britannian GP:ssa. Hän osallistui urallaan kymmeneen osakilpailuun, mutta selvisi maaliin saakka vain kerran, Etelä-Afrikan GP:ssa 1983, jossa hän sijoittui 12. Kahdesti kaudella 1985 Acheson pääsi kilpailuun, mutta joutui keskeyttämään niissä.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1983 | RAM Automotive Team March | March-RAM 01 | Cosworth V8 | BRA | USW | FRA | SMR | MON | BEL | DET | CAN | GBR DNQ | GER DNQ | AUT DNQ | NED DNQ | ITA DNQ | EUR DNQ | RSA 12 |  | NC | 0 |
| 1985 | Skoal Bandit Formula 1 Team | RAM 03 | Hart S4 | BRA | POR | SMR | MON | CAN | DET | FRA | GBR | GER | AUT Kesk. | NED DNQ | ITA Kesk. | BEL | EUR | RSA | AUS | NC | 0 |
Ura > Siirtyminen urheiluautosarjoihin

Formula 1:sten jälkeen Acheson siirtyi ajamaan CART:ia ja urheiluautosarjoja, joissa hän voitti Japanin urheiluautomestaruuden vuonna 1987. Hän ajoi myös Le Mansin 24 tunnin ajoja Sauberin, Nissanin ja Toyotan autoilla sijoittuen toiseksi vuosina 1989 ja 1992. Acheson lopetti uransa Daytonan 24 tunnin ajojen jälkeen.
Kiinanlikusteri

| Kiinanlikusteri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Lamiales
Heimo::  Oliivikasvit Oleaceae
Suku::  Likusterit Ligustrum
Laji::  sinense
Kaksiosainen nimi
 Ligustrum sinense  Lour. 
Katso myös
   Kiinanlikusteri Wikispeciesissä   Kiinanlikusteri Commonsissa 
Infobox OKVirheellinen NIMI-arvo: 
Kiinanlikusteri (Ligustrum sinense) on oliivikasvien (Oleaceae) heimoon, likusterien (Ligustrum) sukuun kuuluva kasvilaji. Se on kolmesta kuuteen metriä korkeaksi kasvava pensas tai pieni puu. Laji on lähes ainavihanta ja sen lehtiasento on vastakkainen. Lehdet ovat soikeita tai hieman vastapuikeita, 2,5–8 cm pitkiä ja tummanvihreitä. Hedelmät ovat mustia marjoja, joita linnut syövät ja levittävät kasvia samalla uusille alueille.
Kiinanlikusteri kasvaa luontaisena Kiinassa, mutta sitä tavataan muuallakin. Pohjois-Amerikassa lajia tavataan viljelykarkulaisena ja leviävänä vieraslajina etenkin Yhdysvaltojen kaakkoisosissa.
Aiheesta muualla

Integrated Taxonomic Information System (ITIS): Ligustrum sinense (englanniksi)
Global Biodiversity Information Facility (GBIF): Ligustrum sinense (englanniksi)
Centre for Agriculture and Biosciences International (CABI): Ligustrum sinense (englanniksi)
Flora of China: Ligustrum sinense (englanniksi)
Vince Vaughn

| Vince Vaughn |
| --- | --- |
 Vince Vaughn vuonna 2011.
Henkilötiedot
Koko nimi:  Vincent Anthony Vaughn
Syntynyt: 28. maaliskuuta 1970 (ikä 54) Minneapolis, Yhdysvallat
Ammatti:  Näyttelijä
Näyttelijä
Aktiivisena:  1989–
 Nimikirjoitus
Aiheesta muualla
IMDb 
Elonet
Vincent Anthony ”Vince” Vaughn (s. 28. maaliskuuta 1970 Minneapolis, Minnesota) on yhdysvaltalainen näyttelijä. Hänen uransa alkoi 1980-luvun lopulla, kun hän esiintyi pienissä televisiorooleissa ennen tuloaan valkokankaalle vuoden 1996 Swingers-elokuvan myötä. Sen jälkeen Vaughn on esiintynyt muun muassa useissa menestyneissä Hollywood-komedioissa. Vaughn on 196 senttimetriä pitkä.
Elämäkerta > Nuoruus

Vaugh syntyi Minneapolisissa, Minnesotassa kauppias Vernon Lindsay Vaughnille ja Sharon Eileen DePalmolle. Hänellä on myös kaksi vanhempaa siskoa, Valerie ja Victoria. Vaughin isä oli protestantti ja hänen äitinsä katolinen, joten Vaughnille opetettiin molempien oppeja. Lisäksi hänellä on englantilaisia, irlantilaisia, saksalaisia, italialaisia ja libanonilaisia esivanhempia. Vaughin vanhemmat erosivat vuonna 1991. Hän varttui Buffalo Grovessa, Illinoisissa ja sitten Lake Forestilla, Illinoisissa, missä hän valmistui Lake Forest High Schoolista vuonna 1988. Hän kiinnostui teatterista jo nuorena. Vaikka hän ajatteli alun perin uraa urheilijana, hän päätti alkaa näyttelijäksi vuonna 1987.
Elämäkerta > Ura

Vuonna 1988 Vaugh esiintyi Chevroletin televisiomainoksissa ja siirtyi Hollywoodiin. Vaikka hän näytteli vuonna 1989 televisiosarja China Beachissa ja kolmessa CBS Schoolbreak Specialsissa, hän sai paljon hylkäyksiä. Hänen ensimmäinen elokuvaroolinsa oli vuoden 1993 Rudy-elokuvassa. Kuvatessaan Rudya, Vaugh tapasi Jon Favreaun, joka työskenteli Swingers-elokuvan parissa ja tämä päätti ottaa Vaughin mukaan elokuvaan.
Swingers julkaistiin heinäkuussa 1996 ja siitä tuli hyvin onnistunut. Ohjaaja Steven Spielberg näki Vaughin elokuvassa ja otti tämän mukaan Kadonnut maailma: Jurassic Park -elokuvaansa, mikä toi Vaughnille paljon tunnustusta. Tämän jälkeen Vaughn oli mukana useissa elokuvissa, kuten vuoden 1998 uusintaversiossa Alfred Hitchcockin Psykosta. Vuonna 2000 hän näytteli The Cell -elokuvassa Jennifer Lopezin kanssa ja vuonna 2001 elokuvassa Made. Vuonna 2003 hän esiintyi menestyksekkäästi komediaelokuvassa Old School ja hänestä tuli yhä suurempi tähti. Tämän jälkeen hän on näytellyt pääasiassa komedioissa kuten Ben Stillerin kanssa hittielokuvissa Starsky & Hutch sekä Dodgeball – boltsit pelissä.
Vuonna 2015 Vaugh näytteli Frank Semyonia HBO:n rikossarjassa True Detective.
Elämäkerta > Yksityiselämä

Vuonna 2001, kuvatessaan Pelon ilmapiiriä, Vaughn joutui kapakkatappeluun paikallisen miehen kanssa. Steve Buscemia viillettiin kasvoihin tämän yrittäessä lopettaa tappelua ja hänellä on yhä poskessaan arpi. Vuoden 2018 kesäkuussa Vaughn pidätettiin rattijuopumuksesta Manhattan Beachissa.
Vaughn seurusteli näyttelijä Jennifer Anistonin kanssa runsaan vuoden ajan. Parin edustajat vahvistivat Vaughnin ja Anistonin eronneen joulukuussa 2006. Vuonna 2009 Vaughn kihlautui kanadalaisen kiinteistövälittäjä Kyla Weberin kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |

| 1993 | Rudy | Rudy | Jamie O’Hara |
| 1993 | At Risk | At Risk | Max Nolan |
| 1996 | Just Your Luck | Just Your Luck | Barry |
| 1996 | Swingers | Swingers | Trent Walker |
| 1997 | Kadonnut maailma: Jurassic Park | The Lost World: Jurassic Park | Nick Van Owen |
| 1997 | Kohtalon kesä | The Locusts | Clay Hewitt |
| 1998 | Valinnan vaikeus | A Cool, Dry Place | Russell Durrell |
| 1998 | Paluu paratiisiin | Return to Paradise | John ”Sheriff” Volgecherev |
| 1998 | Clay Pigeons | Clay Pigeons | Lester Long |
| 1998 | Psycho | Psycho | Norman Bates |
| 2000 | South of Heaven, West of Hell | South of Heaven, West of Hell | Taylor Henry |
| 2000 | The Cell | The Cell | FBI-agentti Peter Novak |
| 2000 | Keikoista kovin | The Prime Gig | Pendelton ”Penny” Wise |
| 2001 | Karski kaksikko | Made | Ricky Slade |
| 2001 | Zoolander | Zoolander | Luke Zoolander |
| 2001 | Pelon ilmapiiri | Domestic Disturbance | Rick Barnes |
| 2003 | Old School | Old School | Bernard Campbell |
| 2003 | I Love Your Work | I Love Your Work | Stiev |
| 2003 | Blackball | Blackball | Rick Schwartz |
| 2004 | Starsky & Hutch | Starsky & Hutch | Reese Feldman |
| 2004 | Dodgeball – boltsit pelissä | Dodgeball: A True Underdog Story | Peter La Fleur |
| 2004 | Uutisankkuri: Ron Burgundyn legenda | Anchorman: The Legend of Ron Burgundy | Wes Mantooth |
| 2005 | Be Cool | Be Cool | Raji |
| 2005 | Mr. & Mrs. Smith | Mr. & Mrs. Smith | Eddie |
| 2005 | Kuokkavieraat | Wedding Crashers | Jeremy Grey |
| 2005 | Thumbsucker | Thumbsucker | Mr. Geary |
| 2006 | The Break-Up | The Break-Up | Gary |
| 2007 | Erämaan armoille | Into the Wild | Wayne |
| 2007 | Joulupukki ja sen veli | Fred Claus | Frederick ”Fred” Claus |
| 2008 | Neljä joulua yhdessä päivässä | Four Christmases | Brad |
| 2009 | Lomaterapiaa | Couples Retreat | Dave |
| 2011 | Paha paikka | The Dilemma | Ronny Valentine |
| 2012 | Lay the Favorite | Lay the Favorite | Rosie |
| 2012 | Korttelivahdit | The Watch | Bob |
| 2012 | The Internship | The Internship | Billy McMahon |
| 2012 | Sekaisin sinusta | A Case of You | Alan |
| 2012 | Uutisankkuri 2: Legendan paluu | Anchorman 2: The Legend Continues | Wes Mantooth (cameorooli) |
| 2012 | Mies joka antoi | Delivery Man | David Wozniak |
| 2015 | Unfinished Business | Unfinished Business | Daniel ”Dan” Trunkman |
| 2016 | Term Life | Term Life | Nick Barrow |
| 2016 | Hacksaw Ridge – aseeton sotilas | Hacksaw Ridge | Sgt. Howell |
| 2017 | Brawl in Cell Block 99 | Brawl in Cell Block 99 | Bradley Thomas |
| 2018 | Dragged Across Concrete | Dragged Across Concrete | Anthony Lurasetti |
| 2019 | Fighting with My Family | Fighting with My Family | Hutch Morgan |
| 2019 | Seberg | Seberg | Carl Kowalski |
| 2020 | North Hollywood | North Hollywood | Oliver |
| 2020 | Arkansas | Arkansas | Frog |
| 2020 | The Binge | The Binge | Principal Carleson |
| 2020 | Freaky | Freaky | Blissfieldin Teurastaja |
| 2023 | Arkki ja Maasika | The Ark and the Aardvark |  |
| 2024 | IF – Ihmeelliset frendit | IF |  |
Aiheesta muualla

Wikimedia Commonsissa on kuvia tai muita tiedostoja aiheesta .
Vince Vaughn Internet Movie Databasessa. (englanniksi)
Kontulan pelastusasema

Kontulan pelastusasema (ruots. Gårdsbacka räddningsstation) on Helsingin pelastuslaitoksen asema 61, jota rakennetaan Lirokujalle Kontulaan. Tällä hetkellä pelastusasema toimii väliaikaisesti Sirrikujalla vuokratuissa tiloissa. Rakennuksen on tarkoitus valmistua joulukuussa 2024 ja asemalle on tarkoitus sijoittaa pelastusyksikkö, säiliöauto ja ensihoitoyksikkö.
Kello käy

| Kello käy St>  Petersaari |
| --- | --- | --- |

Studioalbumin tiedot
 Äänitetty : marras–joulukuu 2012
 Studio : Thomas Haldinin studio, Pännäinen
 Julkaistu: 8. maaliskuuta 2013
 Formaatti: CD
 Tyylilaji: folk rock
 Kesto: 40.15
 Levy-yhtiö: Rocket Records (ROK-122)
St. Petersaaren muut julkaisut
| Miehen tie – Kootut levytykset 1980–1982 2010 | Kello käy 2013 | Uusia muistoja 2018 |
Kello käy on rockyhtye St. Petersaaren kolmas studioalbumi, joka julkaistiin 8. maaliskuuta 2013 levymerkillä Rocket Records. Se on yhtyeen ensimmäinen sitten vuoden 1982 albumin Tämänkin laulun jälkeen.
Kappaleet

Pohjoisen kaupungissa – 3.52
Herätessä – 2.41
Tammikuun viimeisenä – 3.18
Tyttöni Tuulispää – 3.13
Kevään poika – 3.13
Antakaas kun selitän – 2.45
Parhaimmat onnittelut Rosalee – 2.14
Pohjanmaa nousee – 2.50
Ihana tuuli – 2.52
Sielusi tähdet – 2.50
Rakkaani salainen – 3.10
Yksinhuoltajan aamu – 2.26
Läpi sameiden vesien – 4.48
Kokoonpano

Kari Ilmonen – laulu, huuliharppu
Heimo Riihimäki – laulu, mandoliini, huilut, tinapilli
Timo Hautamäki – laulu, sähkökitara
Markus Fagerudd – kosketinsoittimet
Hannu Pirttimaa – basso
Ari-Matti Lepistö – basso
Jan Stenhäll – rummut, perkussiot
Simo Pirttimaa – akustinen kitara
Thomas Haldin – kosketinsoittimet, perkussiot, akustinen kitara
Aiheesta muualla

Albumi Fono.fi:in tietokannassa
Kristoffer Pahr

Kristoffer Pahr oli pohjoisitalialaiseen Pahrin arkkitehtisukuun kuulunut kuvanveistäjä, joka vaikutti 1500-luvulla Saksassa ja Ruotsissa.
Juhana III kutsui vuonna 1572 veljekset Johan Baptista Pahrin, Franciscus Pahrin ja Dominicus Pahrin Ruotsiin, jossa heillä sekä heidän kuvanveistäjäveljellään Kristoffer Pahrilla oli ruotsalaisen renessanssiarkkitehtuurin luomisessa huomattava osuus (mm. Kalmarin linna ja Borgholmin linna)
Kilpisaari

Kilpisaari
Saaren rantaa
| --- | --- |
Sijainti:  Kotka Kymenlaakso Suomi
Vesialue:  Suomenlahti
Merialue:  Itämeri
Korkein kohta:  15 m
muokkaa - muokkaa wikitekstiä - muokkaa Wikidataa
Kilpisaari on saari Suomenlahdessa Kotkan ulkosaaristossa. Saari kuuluu Itäisen Suomenlahden kansallispuistoon. Suomen puolella veneillessä Kilpisaari on etappina viimeinen suuri saari ennen kaakkoisrajaa. Haapasaari sijaitsee noin viiden kilometrin päässä lännessä. Saaren pituus pohjoisesta etelään on noin 1,2 kilometriä ja idästä länteen noin 1,1 kilometriä.
Saaren luonto on hyvin vaihteleva ja rikas verrattuna lähellä oleviin pienempiin saariin. Pohjoispuolella on rehevämpää kasvillisuutta ja runsas perhoslajisto. Puusto on pääasiassa vanhoja mäntyjä. Korkeimmalta kalliolta koilliskulmalla näkee Suursaaren lisäksi ainakin kaksi venäläistä saarta, Somerin ja Narvin. Saaressa on virallinen nuotiopaikka pohjoisrannalla entisen laiturin vieressä. Saarella voi lisäksi telttailla.
Kilpisaaressa on nähtävillä lukuisia toisen maailmansodan aikaisia jälkiä, kuten bunkkereita, juoksuhautoja ja piikkilankoja, jotka ovat ajan kuluessa sortuneet tai murentuneet.[lähde? ]
Kilpisenkatu

Kilpisenkatu on katu Jyväskylän ydinkeskustassa. Se kulkee Hannikaisen­kadulta Vapauden­kadun ja Kauppa­kadun yli Kirkkopuiston lounaispuolitse Yli­opiston­kadulle, jonka toisella puolella jatkuu Harjukatuna. Aikanaan katu oli nimeltään Itäinen torikatu. Katu sai vuoden 1899 F. L. Mahlbergin asemakaavassa nimen Kilpikatu mutta vuoden 1910 kaavassa Kilpisenkatu. Nimi viittaa Wolmar Styrbjörn Schildtiin (kirjailijanimi Volmari Kilpinen). Kadun varrella on muun muassa Suomen käsityön museo.
Kinaithon

| Kinaithon> Κιναίθων.Henkilötiedot |
| --- | --- |
Syntynyt: 700-luku eaa. Sparta
Kuollut: 700-luku eaa.
Ammatti:  runoilija
Kirjailija
Tuotannon kieli: muinaiskreikka (eeppinen)
Aikakausi:  antiikki
Kirjallinen suuntaus: eeppinen runous
Pääteokset:  Oidipodeia
Aiheesta muualla
Löydä lisää kirjailijoitaKirjallisuuden teemasivulta
Kinaithon (m.kreik. Κιναίθων, Kinaithōn, lat. Cinaethon) oli antiikin kreikkalainen eeppinen runoilija, joka oli kotoisin Spartasta. Hän oli yksi kyklisistä runoilijoista, ja vaikuttaa olleen näistä tuotteliaimpia.
Kinaithon saattoi elää jo 700-luvulla eaa. Eusebios Kesarealainen ajoitti hänet 3. olympiadin neljänteen vuoteen eli 765 eaa.
Teokset

Kinaithonin nimiin laitettiin antiikin aikana seuraavat teokset:
Oidipodeia (Οἰδιπόδεια) – eepos, joka kertoi Oidipuksen vaiheista. Eräs piirtokirjoitus laittaa eepoksen Kinaithonin nimiin, mutta toiset kirjailijat pitivät eepoksen kirjoittajaa epävarmana.
Herakleia (Ἡράκλεια, Hērakleia) – eepos, joka kertoi Herakleen seikkailuista. Joskus sama tai saman niminen eepos laitetaan Kreofylos Samoslaisen nimiin. Erään ehdotuksen mukaan kyseessä olisi vain toinen nimi Kreofyloksen Oikhalian valtaukselle.
Telegoneia (Τηλεγόνεια, Tēlegoneia) – eepos, joka kertoi Odysseuksen vaiheista Odysseian lopusta hänen kuolemaansa. Eepoksen kirjoittajana pidetään yleensä Eugamonia; Kinaithonin nimiin laitettu teos saattaa olla myös toinen samanniminen.
Pieni Ilias (Ἰλιὰς μικρά, Ilias mikra) – eepos, joka kertoi Troijan sodan tapahtumista Akhilleuksen kuoleman jälkeen. Eepoksen kirjoittajana pidetään yleensä Leskhestä; joskus kirjoittajaksi mainitaan kuitenkin Kinaithon.
Genealogiat – eepos, johon maantieteilijä Pausanias viittaa usein, ja jonka on näin täytynyt olla olemassa vielä 100-luvulla jaa.
Kristoffersen

Kristoffersen on seuraavien norjalaisten henkilöiden sukunimi:
Eirik Kristoffersen (s. 1969), kenraali
Emilie Kristoffersen (s. 1991), maastohiihtäjä
Henrik Kristoffersen (s. 1994), alppihiihtäjä
Lisa Kristoffersen (1833–1924), eläinoikeusaktivisti
Marthe Kristoffersen (s. 1989), maastohiihtäjä
Sondre Bratvold Kristoffersen (s. 1993), jääpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kiti Andrejew

Kiti Andrejew on suomalainen toimittaja, joka teki pitkän uran A-lehtien palveluksessa. Hän toimi 2000-luvulla Viherpiha-lehden päätoimittajana, kunnes jäi eläkkeelle vuonna 2011. Hän sai vuonna 2008 Aikakauslehtien Päätoimittajat ry:n Julius-palkinnon.
Andrejew tuli A-lehtien palvelukseen 1971 ja toimi muun muassa Avussa, Makasiinissa, Voi hyvin -lehdessä ja Meidän Mökissä ennen kuin hänet nimitettiin Viherpihan päätoimittajaksi.